section_heading: Napad
paragraph_text: Bombe je sutradan, 9. studenoga 1941. godine, bacila Splitska udarna grupa u sastavu Veljko Neškovčin, Nikola Trebotić, Tomo Krstulović i Života Katunarić. Napad je izvršen u Tartaglinoj ulici.<ref>Tartaglina ulica probijena je 1928. godine, rušenjem zgrade Mastione i susjedne zgrade. Ponijela je ime po gradonačelniku Ivi Tartagli još za njegova života. Na novonastalom uglu podignuta je uglovnica, a nova mastiona u nastavku nove Tartagline ulice. Ulica je poslije ponijela ime Prvoboraca pa Zvonimirova. Na glazbu su bačene tri bombe. Dobro su pogodili i ranjena 24 talijanska vojnika. Nastala je sveopća strka i opća uzbuna u gradu i jurnjava. Počinitelj Neškovčin pokušao je pobjeći, ali zaustavila ga je ophodnja koja je od njega zatražila isprave. Budući da je bio tražena osoba, pobjegao je ali je naišao na drugu ophodnju koja ga je upucala u trbuh. Premda su ga uhvatili i pokušali održati na životu, od teških je rana umro.